title: Komisijas Īstenošanas regula (ES) 2016/1787 (2016. gada 7. oktobris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               8.10.2016

               LV

               Eiropas Savienības Oficiālais Vēstnesis

               L 273/33

         KOMISIJAS ĪSTENOŠANAS REGULA (ES) 2016/1787
   (2016. gada 7. oktobris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 7. oktobrī

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  175,1

                  ZZ

                  175,1

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  89,7

                  CL

                  101,2

                  TR

                  97,2

                  UY

                  50,0

                  ZA

                  108,2

                  ZZ

                  89,3

                  0806 10 10

                  BR

                  284,4

                  TR

                  134,6

                  US

                  210,1

                  ZZ

                  209,7

                  0808 10 80

                  AR

                  126,4

                  BR

                  100,2

                  CL

                  144,1

                  NZ

                  135,0

                  US

                  141,5

                  ZA

                  115,1

                  ZZ

                  127,1

                  0808 30 90

                  CN

                  74,4

                  TR

                  134,9

                  ZZ

                  104,7

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/597 (2017. gada 15. marts), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Estepa (ACVN))

text:
               28.3.2017

               LV

               Eiropas Savienības Oficiālais Vēstnesis

               L 81/15

         KOMISIJAS ĪSTENOŠANAS REGULA (ES) 2017/597
   (2017. gada 15. marts),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Estepa (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Estepa, kas reģistrēts saskaņā ar Komisijas Regulu (ES) Nr. 900/2010 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Estepa (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 15. martā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2010. gada 8. oktobra Regula (ES) Nr. 900/2010 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [“Estepa” (ACVN)] (OV L 266, 9.10.2010., 52. lpp.).

      (3)  OV C 453, 3.12.2016., 14. lpp.


title: Komisijas Īstenošanas regula (ES) 2015/583 ( 2015. gada 13. aprīlis ), ar ko groza Īstenošanas regulu (ES) Nr. 908/2014 attiecībā uz lauku attīstības programmu izdevumu deklarācijām un pārredzamību

text:
               14.4.2015

               LV

               Eiropas Savienības Oficiālais Vēstnesis

               L 97/5

         KOMISIJAS ĪSTENOŠANAS REGULA (ES) 2015/583
   (2015. gada 13. aprīlis),
   ar ko groza Īstenošanas regulu (ES) Nr. 908/2014 attiecībā uz lauku attīstības programmu izdevumu deklarācijām un pārredzamību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 36. panta 6. punktu un 114. pantu,
   tā kā:

               (1)

               Komisijas Īstenošanas regulas (ES) Nr. 908/2014 (2) 22. panta 2. punktā ir noteikti termiņi, līdz kuriem dalībvalstīm jānosūta izdevumu deklarācijas par apstiprinātajām lauku attīstības programmām, kā arī attiecīgie izdevumu laikposmi.

               (2)

               Dalībvalstīm pirmajā izdevumu deklarācijā pēc lauku attīstības programmas apstiprināšanas jāpaziņo Komisijai par visiem izdevumiem, ko tās, pašas uzņemoties atbildību, maksājušas saņēmējiem pirms minētās programmas apstiprināšanas. Tas pats noteikums mutatis mutandis tiek piemērots, ja lauku attīstības programmu groza.

               (3)

               Grāmatvedības vajadzībām jāprecizē, ka deklarācija par izdevumiem, kurus pirms lauku attīstības programmas apstiprināšanas vai lauku attīstības programmas grozīšanas maksājusi maksājumu aģentūra, būtu jāattiecina uz tiem laikposmiem, kas noteikti Īstenošanas regulas (ES) Nr. 908/2014 22. panta 2. punkta pirmajā daļā. Turklāt visi izdevumi, ko maksājušas maksājumu aģentūras laikposmā, kurā lauku attīstības programma tiek apstiprināta vai grozīta, būtu jādeklarē līdz termiņam, kas attiecīgajam laikposmam noteikts minētajā pantā.

               (4)

               Ir arī jāprecizē, ka Īstenošanas regulas (ES) Nr. 908/2014 22. panta 2. punkta otrajā daļā izklāstīto noteikumu nevajadzētu piemērot finanšu plānu koriģēšanai, kas norādīta minētās regulas 23. panta 2. punktā.

               (5)

               Īstenošanas regulas (ES) Nr. 908/2014 57. pantā noteikts, ka Regulas (ES) Nr. 1306/2013 111. panta 1. punkta c) un d) apakšpunktā minētā informācija ietver aprakstu par fondu finansētajiem pasākumiem, kas uzskaitīti minētās regulas XIII pielikumā. Padomes Regulā (EK) Nr. 73/2009 (3) noteiktās atbalsta shēmas būtu jāiekļauj XIII pielikumā, jo Eiropas Parlamenta un Padomes Regulas (ES) Nr. 1307/2013 (4) noteikumus sāk piemērot tikai no 2015. gada 1. janvāra.

               (6)

               Īstenošanas regulas (ES) Nr. 908/2014 63. pantā paredzēta atkāpe no Komisijas Regulas (EK) Nr. 259/2008 (5) 3. panta 3. punkta piemērošanas attiecībā uz laikposmu, kurā šajā pantā minētā informācija būtu jāsaglabā pieejama tīmekļa vietnē. Šis noteikums būtu jāgroza, lai tas attiektos uz maksājumiem par 2012. un 2013. finanšu gadu. Lai nodrošinātu publicēšanas nepārtrauktību, tajā būtu jāparedz, ka informācija tīmekļa vietnē ir pieejama līdz 2015. gada 31. maijam vai līdz brīdim, kad informācija attiecībā uz maksājumiem par 2014. finanšu gadu ir publicēta saskaņā ar Īstenošanas regulas (ES) Nr. 908/2014 59. panta 2. punktu.

               (7)

               Tādēļ Īstenošanas regula (ES) Nr. 908/2014 būtu attiecīgi jāgroza.

               (8)

               Šajā regulā paredzētie pasākumi ir saskaņā ar Lauksaimniecības fondu komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 908/2014 groza šādi:

               1)

               regulas 22. panta 2. punkta otro daļu aizstāj ar šādu:
               “Tomēr visus izdevumus, ko pirms Regulas (ES) Nr. 1305/2013 6. pantā minētās lauku attīstības programmas apstiprināšanas maksājumu aģentūras saskaņā ar Regulas (ES) Nr. 1303/2013 65. panta 2. punktu maksājušas saņēmējiem līdz tā pēdējā laikposma beigām, kas noteikts šā punkta pirmajā daļā, dalībvalstis veic, pašas uzņemoties atbildību, un pirmajā izdevumu deklarācijā pēc lauku attīstības programmas apstiprināšanas tos paziņo Komisijai. To pašu noteikumu mutatis mutandis piemēro, ja lauku attīstības programmu groza, kā minēts Regulas (ES) Nr. 1305/2013 11. pantā, izņemot finanšu plānu koriģēšanu, kas minēta šīs regulas 23. panta 2. punktā.”;

               2)

               regulas 63. panta otro daļu aizstāj ar šādu:
               “Tomēr Regulu (EK) Nr. 259/2008 turpina piemērot maksājumiem par 2012. un 2013. finanšu gadu. Atkāpjoties no minētās regulas 3. panta 3. punkta, minētajā pantā norādītā informācija tīmekļa vietnē ir pieejama līdz 2015. gada 31. maijam vai līdz brīdim, kad informācija attiecībā uz maksājumiem par 2014. finanšu gadu ir publicēta saskaņā ar šīs regulas 59. panta 2. punktu.”;

               3)

               regulas XIII pielikumam pievieno šādu 9. punktu:

                           “9.

                           Atbalsta shēmas, kas noteiktas Padomes Regulas (EK) Nr. 73/2009 I pielikumā.”

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 13. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 549. lpp.

      (2)  Komisijas 2014. gada 6. augusta Īstenošanas regula (ES) Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību (OV L 255, 28.8.2014., 59. lpp.).

      (3)  Padomes 2009. gada 19. janvāra Regula (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (OV L 30, 31.1.2009., 16. lpp.).

      (4)  Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).

      (5)  Komisijas 2008. gada 18. marta Regula (EK) Nr. 259/2008, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz informācijas publicēšanu par Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem (OV L 76, 19.3.2008., 28. lpp.).